እቲ ምኒስተር ነቲ ብዋይት ሃውስ [ቤተ መንግስቲ ኣሜሪካ] ዝተባህለ ኢዩ ደጊምዎ፡ ``ነቲ ወራስ ዓራት ምስቲ ቅትለተ ናይ ጀማል ካሾጊ ዝተሓሕዞ ዝኾነ ጸብጻብ የለን`` ኢሉ። ስዑድያ ነቲ ቅትለት ዝፈጸሙ ፋሉል ናይ ጸጥታ ኣባላት ኢዮም ኢላ። ፖምፔዮ፡ ነቲ ምምሕዳር ኣሜሪካ ንስዑድ ዓረብ ኣብ የመን ንእተካይዶ ስርሓት እትህቦ ሓገዝ ብምድጋፍ ኢዩ ሞጊቱ። እቲ ሓገዝ እንተ ተቋሪጹ፡ ነቲ ዝካየድ ዘሎ ኲናት ደው ናይ ምባል ጻዕርታት ክዕንቅፎ ኢዩ ኢሉ። ምንጪ ስእሊ, EPA መግለጺ ስእሊ, ማይክ ፖምፒዮ ብምቕጻል፡ እቲ ዝውሃብ ድምጺ ነቶም ``ሑቲን ደገፍቶም ኢራንን ኢዩ ዘተባብዕ` ኢሉ ፖምፔዮ። ብሰንኪ`ቲ ኣብ መንጎ ብስዑዲ ዝምራሕ ወተሃደራዊ ኪዳንን ሑቲ ዓማጽያን ዝተኻየደ ኲናት እሽሓት ሰባት ኪቕተሉ ከለው ብሚልዮናት ዝቑጸሩ ድማ ብጥምየት ተሳቕዮም። ኣብ የመን ዘሎ ኩነታት ከመይ ይመስል?
